Talumpati sa Kalagayan ng Bansa, 2024

Ang Talumpati sa Kalagayan ng Bansa, 2024 ay ang ikatlong Talumpati sa Kalagayan ng Bansa (SONA) na ibinigkas ni Pangulong Bongbong Marcos noong Hulyo 22, 2024, sa Hugnayan ng Batasang Pambansa.

Paghahanda
Humigit-kumulang  ang inilaan para sa mga gastusing may kaugnayan sa SONA, kabilang ang mga kagamitan, lohistika, pagpupulong at pagkain. Magtatalaga ang Pambansang Pulisya ng Pilipinas ng 22,000 tauhan sa paligid ng Kalakhang Maynila para tiyakin ang seguridad sa talumpati.

Talumpati
Ang talumpati ay isinahimpapawid ng Radio Television Malacañang, medyang pag-aari ng estado. Bago sinimulan ni Pangulong Bongbong Marcos ang kanyang talumpati, itinanghal muna ni Blessie Abagat ang pambansang awit na "Lupang Hinirang". Sinundan ito ng ekumenikal na panalangin na pinangunahan ng mga kinatawan mula sa iba't ibang relihiyosong pangkat. Sinimulan ni Marcos ang kanyang talumpati noong alas-4:05 n.h. at natapos ng 5:27 n.h, PHT, tumatagal ng 1 oras at 22 minuto. Kasama niya sa entablado sina Pangulo ng Senado Francis Escudero at ang kanyang pinsan, Tagapagsalita ng Kapulungan, Martin Romualdez.

Binigyang-diin ni Marcos ang mga nagawa ng kanyang administrasyon, kung saan binanggit ng mga tagamasid sa pulitika na ang pinaka-kapuna-punang mga pahayag niya ay tatlong anunsyong maaaring ituring bilang pagtalikod sa mga patakaran ng nakaraang administrasyong Duterte: ang pagpapatuloy ng isang "walang dugong" kampanya laban sa ilegal na droga, ang pagtindig ng bansa laban sa Tsina kaugnay ng sarili nitong mga pag-angkin sa soberanya sa Dagat Timog Tsina, at ang agarang pagbabawal sa mga Philippine Offshore Gaming Operator (POGO).

Galeriya

Mga sanggunian

Kategorya:2024 sa Pilipinas